Title: Ebatüüpiline
Description: Maailm, kus me praegu elame, ei ole loodud arvestama autistlike inimestega. Aeg on seda muuta. Me ei pruugi ise teadlikudki olla, kui paljusid autiste me tegelikult tunneme – või kui palju neid maailmas üleüldse kokku on –, kuna pea kõik neist on aja jooksul õppima oma nn erinevust maskeerima. See aga tähendab, et suur osa autistidest ei saa olla nemad ise; pigem võib neil tekkida tunne, et nad on kutsumata külalise rollis. Palju on levinud eelarvamusi ja stereotüüpe, pidev kohanemine ümbritsevate ootustega on kurnav ja keeruline.
Raamat avab lähemalt autistlike inimeste elutunnetust, et aidata neid mõista ja aktsepteerida. Näiteks tutvustab autor
• neurotüüpiliste suhtlusmaailma kirjutamata reegleid ja seda, miks need pole kõigile iseenesestmõistetavad;
• autistlike meltdown’ide tekkepõhjuseid ja mooduseid nende olukordadega toime tulla;
• sõprussuhete eripärasid autistidega;
• erihuvide rolli autistlike inimeste eludes;
• sensoorsest ülitundlikkusest tingitud olukordi, mida on võimalik teadlikult tegutsedes ennetada.
„Ebatüüpilise“ autor Pete Wharmby on ise saanud autismidiagnoosi alles 34-aastaselt, pärast paljusid arusaamatusi ja meelehärmi tekitavaid katseid suruda end neurotüüpilise enamuse seatud raamidesse. Raamat põhineb paljuski tema isiklikul elukogemusel ja tähelepanekutel.